झील आ पोखरा-गड़ही में अंतर करे के कौनों इंटरनेशनल स्वीकार कइल पैमाना नइखे आ अकसर ई भरम के स्थिति बनल रहे ला। उदाहरण खातिर, लिम्नोलॉजी में सहज परिभाषा ई दिहल जाले की झील तलाब-पोखरा के बड़हन वर्जन होला जे अतना बड़ होखे कि ओह में लहर उठे आ किनारे पर अइसन लहर से कटाव हो सके। हालाँकि, एह परिभाषा से पोखरा-तलाब के पूरा तरीका से बाहर ना कइल जा सके ला काहें कि ई घटना पोखरा-तलाब में भी होला आ एकरा के नापजोख कइल बहुत मुश्किल काम बाटे। एही कारन कई बेर साइज के आधार पर झील के परिभाषा देवे के कोसिस कइल जाला। साइज के आधार पर  से ले के  तक के साइज के कम-से-कम साइज मानल जाला जेकरा से बड़ साइज वाला जलभंडार के झील कहल जा सके। इकोलाजी के संस्थापक बैज्ञानिक चार्ल्स एल्टन  या एकरा से बड़ साइज के जलभंडार के झील मानें।